Etes by Pinkster
Gepubliseer op 24 Mei 2017
Hier is die etes wat elke aand gedurende Pinkster verkoop word.
Reaksie van die Praag 1 April geskeerdery
Gepubliseer op 22 Mei 2017
VERKLARING DEUR DIE ALGEMENE SEKRETARIS VAN DIE NED GEREF KERK
Reaksie op die Praag 1 April gekskeerdery - NG Kerk se "standpunt oor poligamie"
Op 1 April 2016 het die webtuiste Praag as deel van hul gekskeerdery bepaalde valse berigte versprei
oor die NG Kerk se standpunte rondom die huwelik en poligamie. Alhoewel ons weet dat Suid-Afrikaners
'n uitsonderlike vermoë het om deur humor te reageer op moeilike sake, het die herlewing van hierdie
valse nuus in die afgelope dae die indruk van 'n kwaadwillige beswaddering gelaat. Ons het in April 2016
hierop reageer, maar reageer weer omdat die gerugte skynbaar weer lewe kry.
Ons wil dit baie duidelik maak dat daar geen kommissie in die NG Kerk is wat besig is om oor die
moontlikheid van poligame huwelike te werk nie, en daar was nog nooit enige sprake van so 'n
kommissie nie. Daar is ook geen gemeente of predikant wat aan enige poligame huwelikseremonies
deelneem nie. Alle gerugte hieroor is volledig vals. Alhoewel ons in die NG Kerk diep bewus is van die
komplekse aard van vrae oor seksualiteit is ons standpunt duidelik dat die huwelik slegs 'n lewenslange
verbintenis tussen een man en een vrou is.>>
Lees verder: Reaksie van die Praag 1 April geskeerdery
Week 5 - Opstanding: Meer as net WOORDE
22 Mei - Die waarheid is nooit "klein" nie
Job 27:4-5 - "... solank as wat die asem van God in my is, sal ek niks sê wat verkeerd is nie en sal daar geen onwaarheid uit my mond kom nie."
'n Algemene verskynsel in ons tyd, is om die waarheid so bietjie te "rek." Ons noem dit "bietjie aandik" of "die feite verdraai" of "sake in 'n beter lig stel".
Ons ken almal wit leuens of "nood waarheid." Dis wanneer jy nie heeltemal die waarheid praat nie, maar dis darem met 'n goeie bedoeling of dit kry jou uit die moeilikheid.
As al ons verskonings uitgeput is, dan bly dit NIE die waarheid praat nie.
Job herinner ons daaraan dat die asem waarmee ons klanke maak wanneer ons praat, eintlik die asem van God is. Dit is dan mos onmoontlik dat daar enige iets behalwe die waarheid uit ons monde sal kom!
• As jy aan die dag dink wat voorlê, kan jy aan situasies dink waarin jy sal moet oppas dat jy niks behalwe die waarheid uit jou mond laat kom nie?
• Hoe het dit vandag gegaan met die woorde wat deur God se asem uit jou mond gekom het?
• As jy aan vandag dink, wat wil jy nou bid?>>
Lees verder: Week 5 - Opstanding: Meer as net WOORDE
Om te praat met dapperheid
Gepubliseer op 21 Mei 2017
Wat 'n voorreg om in 'n land te kan leef waar elkeen die reg het op vryheid van gewete, godsdiens, denke, oortuiging en mening (Art 15.1 – Die Grondwet). Ons kan met vrymoedigheid bely waarin ons glo, die evangelie verkondig en die Here dien. Daar is miljoene gelowiges oor die wêreld wat nie daardie vryheid geniet nie.
Tog stoei gelowiges met die uitdaging: Aan die eenkant wil ons inklusief, oop en ontvanklik wees vir almal en ander respekteer vir dit wat hulle glo; aan die anderkant wil ons ook graag die evangelie met hulle deel. Beteken dit om vir iemand anders ruimte te gee dat ek nie die vrymoedigheid mag neem om met hom/haar oor die evangelie te praat nie? Wat beteken dit om in ons tyd met dapperheid te bely waarin ons glo en die waardes wat die Here vir ons leer met vrymoedigheid uit te leef sonder om veroordelend en arrogant te wees?
Ons dink vandag saam hieroor en die Woord gee vir ons so 'n pragtige voorbeeld in Handelinge 4:18-31.
Kortuitreik na vlugtelinge - babagoed
Gepubliseer op 20 Mei 2017
Ons wil jou graag nooi om die Vlugteling-uitreik na Griekeland te ondersteun. Die Helder-mammas samel babaklere, kombersies en opvoedkundige speelgoed in vir die vlugtelinge.
Handig asseblief bydraes by die kerkkantoor in, duidelik gemerk Vlugteling-uitreik. Ons sal dit waardeer as jy op die pakkie kan aandui of dit seuns-/meisie-klere is en watter ouderdom dit voor geskik is. Kombersies kan van fleece of wol wees (75x100cm).
Jy is welkom om kontantbydraes ook te maak en kan dit inbetaal in die Uitreikrekening gemerk: Kort uitreik-babadoeke.
Opvoedkundige speelgoed: Ons is opsoek na klein legkaarte, geheuspel kaartjies, ryg-aktiwiteite en ander opvoedkundige speelgoed wat maklik verpak.